Michael Owen jemmen li Ole Gunnar Solskjaer ma jafdax kompletament lil Paul Pogba L-ex attakkant ta' Liverpool u Manchester United Michael Owen jemmen li Ole Gunnar Solskjaer ma jafdax kompletament lil Paul Pogba. Minkejja spekulazzjoni persistenti dwar il-pass li jmiss fil-karriera tiegħu, Pogba stabbilixxa ruħu bħala player ewlieni għal Man United f'dan l-istaġun, fejn pprovda erba' assists fl-aħħar ħames dehriet tiegħu fil-Premier League. Madankollu, il-player internazzjonali ta' Franza spiss ġie utilizzat fuq in-naħa tax-xellug tal-midfield ta' Solskjaer f'dawn l-aħħar ġimgħat, u Owen jaħseb li l-manager Norveġiż mhux konvint mill-abbiltajiet tiegħu f'nofs il-ground. Huwa rrappurtat li r-Red Devils għadhom ma fetħux taħdidiet kuntrattwali ma' Pogba, li l-ftehim eżistenti tiegħu jiskadi fl-2022 fost rabtiet ma' Real Madrid u Juventus.